ddrg/super_eurlex huggingface dataset:
Απόφαση του Συμβουλίου

της 20ής Νοεμβρίου 2000

για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών

(2000/737/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 122 παράγραφος 2,

το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27 παράγραφος 1,

τη σύσταση της Ευρωπαϊκής Κεντρικής Τράπεζας (εφεξής αποκαλούμενης "ΕΚΤ") της 5ης Οκτωβρίου 2000,

Εκτιμώντας τα ακόλουθα:

(1) Οι λογαριασμοί της ΕΚΤ και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

(2) Σύμφωνα με την απόφαση 2000/427/ΕΚ(1), εφόσον η Ελλάδα πληροί τις απαραίτητες προϋποθέσεις για την υιοθέτηση του ενιαίου νομίσματος από την 1η Ιανουαρίου 2001, η παρέκκλιση της Ελλάδας, η οποία ορίζεται στην αιτιολογική σκέψη 4 της απόφασης 98/317/ΕΚ(2) καταργείται, με ισχύ από την 1η Ιανουαρίου 2001.

(3) Μετά από την κατάργηση της παρέκκλισης της Ελλάδας, το Διοικητικό Συμβούλιο της ΕΚΤ συνέστησε στο Συμβούλιο να εγκρίνει ως εξωτερικούς ελεγκτές της Τράπεζας της Ελλάδας για τους ετήσιους λογαριασμούς από το οικονομικό έτος 2001 και εφεξής τους: Ernst & Young (Hellas) Certified Auditors SA και κ. Χαράλαμπο Σταθάκη, ορκωτό λογιστή.

(4) Είναι σκόπιμο να ακολουθηθεί η σύσταση του Διοικητικού Συμβουλίου και να τροποποιηθεί η απόφαση 1999/70/ΕΚ(3).

ΑΠΟΦΑΣΙΖΕΙ:

Άρθρο 1

Στην απόφαση 1999/70/ΕΚ, παράγραφος 1, προστίθεται η ακόλουθη παράγραφος:

"12. Η Ernst & Young (Hellas) Certified Auditors SA και ο κ. Χαράλαμπος Σταθάκης, ορκωτός λογιστής, εγκρίνονται ως εξωτερικοί ελεγκτές της Τράπεζας της Ελλάδος για τους ετήσιους λογαριασμούς, αρχής γενομένης από το οικονομικό έτος 2001."

Άρθρο 2

Η παρούσα απόφαση κοινοποιείται στην ΕΚΤ.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 20 Νοεμβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 167 της 7.7.2000, σ. 19.

(2) ΕΕ L 139 της 11.5.1998, σ. 30.

(3) ΕΕ L 22 της 29.1.1999, σ. 99· απόφαση όπως τροποποιήθηκε από την απόφαση 2000/223/ΕΚ (ΕΕ L 71 της 18.3.2000, σ. 24).
Απόφαση της Επιτροπής

της 1ης Δεκεμβρίου 2000

για ακύρωση της απόφασης 2000/486/ΕΚ σχετικά με ορισμένα μέτρα προστασίας από τον αφθώδη πυρετό στην Ελλάδα

[κοινοποιηθείσα υπό τον αριθμό Ε(2000) 3626]

(Κείμενο που παρουσιάζει ενδιαφέρον για τον ΕΟΧ)

(2000/758/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας τα ακόλουθα:

(1) Λόγω της εκδηλώσεως κρουσμάτων αφθώδους πυρετού στην Ελλάδα, εκδόθηκε η απόφαση 2000/486/ΕΚ της Επιτροπής, της 31ης Ιουλίου 2000, σχετικά με ορισμένα μέτρα προστασίας από τον αφθώδη πυρετό στην Ελλάδα(4), όπως τροποποιήθηκε τελευταία από την απόφαση 2000/643/ΕΚ(5), ώστε να ενταθούν τα μέτρα ελέγχου που έλαβε η Ελλάδα.

(2) Οι ελληνικές κτηνιατρικές υπηρεσίες πληροφόρησαν την Επιτροπή ότι μετά τις 13 Σεπτεμβρίου 2000 δεν έχουν αναφερθεί κρούσματα αφθώδους πυρετού στην Ελλάδα και ότι τα αποτελέσματα διενεργηθέντος ορολογικού ελέγχου δείχνουν μέχρι τώρα ότι ο αφθώδης πυρετός έχει εκριζωθεί από τους νομούς Ξάνθης και Έβρου, ενώ ουδέποτε επεκτάθηκε στο νομό Ροδόπης.

(3) Υπό το φως της εξέλιξης της νόσου, ενδείκνυται να ακυρωθεί η απόφαση 2000/486/ΕΚ.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ακυρώνεται η απόφαση 2000/486/ΕΚ.

Άρθρο 2

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, ώστε να ανταποκρίνονται στην παρούσα απόφαση, ενημερώνουν δε αμέσως σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 1 Δεκεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 395 της 30.12.1989, σ. 13.

(4) ΕΕ L 195 της 1.8.2000, σ. 59.

(5) ΕΕ L 271 της 24.10.2000, σ. 36.
Απόφαση της Επιτροπής

της 7ης Νοεμβρίου 2000

για τροποποίηση της απόφασης 2000/650/ΕΚ περί σημάνσεως και χρήσεως του χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου όσον αφορά το Ηνωμένο Βασίλειο

[κοινοποιηθείσα υπό τον αριθμό Ε(2000) 3193]

(Κείμενο που παρουσιάζει ενδιαφέρον για τον ΕΟΧ)

(2000/720/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων(1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 6 στοιχείο ζ),

Εκτιμώντας τα ακόλουθα:

(1) Τον Αύγουστο, τον Σεπτέμβριο και τον Οκτώβριο 2000 δηλώθηκαν από τις βρετανικές κτηνιατρικές αρχές κρούσματα κλασικής πανώλης των χοίρων στο Ηνωμένο Βασίλειο.

(2) Βάσει του άρθρου 9 παράγραφος 1 της οδηγίας 80/217/ΕΟΚ, ορίστηκαν, αμέσως, ζώνες προστασίας και επιτήρησης γύρω από τις εστίες της επιδημίας στο Suffolk, Norfolk και Essex.

(3) Οι διατάξεις για τη χρήση σήματος υγειονομικής καταλληλότητας νωπού κρέατος παρατίθενται στην οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(2), όπως τροποποιήθηκε τελευταία από την οδηγία 95/23/ΕΟΚ(3).

(4) Κατόπιν αιτήματος του Ηνωμένου Βασιλείου, με τις αποφάσεις 2000/543/ΕΚ(4) και 2000/650/ΕΚ(5) η Επιτροπή υιοθέτησε ειδική λύση όσον αφορά τη σήμανση και τη χρήση χοιρείου προερχόμενου από ζώα διατηρούμενα σε κτηνοτροφικές μονάδες ευρισκόμενες σε ζώνη επιτήρησης στο Nofolk και τα οποία εσφάγησαν, υπό τον όρο έκδοσης ειδικής έγκρισης από την αρμόδια αρχή.

(5) Το Ηνωμένο Βασίλειο υπέβαλε ένα ακόμη αίτημα για την υιοθέτηση ειδικής λύσης όσον αφορά τη σήμανση και τη χρήση χοιρείου κρέατος προερχόμενου από ζώα διατηρούμενα σε κτηνοτροφικές μονάδες ευρισκόμενες στις ζώνες επιτήρησης στο Nofolk και στο Suffolk σε σχέση με τα κρούσματα που επιβεβαιώθηκαν στις 4 Οκτωβρίου 2000.

(6) Η απόφαση 2000/650/ΕΚ πρέπει να τροποποιηθεί ώστε οι διατάξεις της απόφασης αυτής να εφαρμοστούν σε άλλες ζώνες επιτήρησης, σύμφωνα με το αίτημα του Ηνωμένου Βασιλείου.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στην απόφαση 2000/650/ΕΚ οι όροι "που προέρχεται από εκμεταλλεύσεις που ευρίσκονται στη ζώνη επιτήρησης στο Norfolk μετά την εμφάνιση του κρούσματος που επιβεβαιώθηκε στις 9 Αυγούστου 2000" αντικαθίστανται από τους όρους "που προέρχεται από εκμεταλλεύσεις που ευρίσκονται στις ζώνες επιτήρησης στο Norfolk και στο Suffolk μετά την εμφάνιση των κρουσμάτων που επιβεβαιώθηκαν στις 4 Οκτωβρίου 2000".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 47 της 21.1.1980, σ. 11.

(2) ΕΕ 121 της 29.7.1964, σ. 2012/64.

(3) ΕΕ L 243 της 11.10.1995, σ. 7.

(4) ΕΕ L 231 της 13.9.2000, σ. 14.

(5) ΕΕ L 272 της 25.10.2000, σ. 42.
Απόφαση της Επιτροπής

της 7ης Νοεμβρίου 2000

σχετικά με ορισμένα προστατευτικά μέτρα κατά του καταρροϊκού πυρετού του προβάτου στη Σικελία και στην Καλαβρία (Ιταλία)

[κοινοποιηθείσα υπό τον αριθμό Ε(2000) 3194]

(Κείμενο που παρουσιάζει ενδιαφέρον για τον ΕΟΧ)

(2000/685/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10 παράγραφος 4,

Εκτιμώντας τα ακόλουθα:

(1) Στις 16 Οκτωβρίου 2000, οι ιταλικές αρχές επιβεβαίωσαν την εμφάνιση κρουσμάτων καταρροϊκού πυρετού του προβάτου στην Σικελία και στην Καλαβρία.

(2) Μετά την εμφάνιση εστιών της νόσου στη Σαρδηνία, η Επιτροπή εξέδωσε την απόφαση 2000/589/ΕΚ(3) σχετικά με ορισμένα προστατευτικά μέτρα κατά του καταρροϊκού πυρετού του προβάτου στην περιοχή αυτή.

(3) Λαμβανομένης υπόψη της κατάστασης στην Σικελία και στην Καλαβρία, πρέπει να εφαρμοστούν τα ίδια μέτρα στις δύο αυτές περιφέρειες που μολύνθηκαν πρόσφατα.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Ιταλία απαγορεύει την αποστολή ζώων, σπέρματος, ωαρίων και εμβρύων των ειδών που προσβάλλονται από τον καταρροϊκό πυρετό του προβάτου (όλα τα μηρυκαστικά) από το έδαφος της Σικελίας και της Καλαβρίας.

Άρθρο 2

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές έτσι ώστε να είναι σύμφωνα με την παρούσα απόφαση και ενημερώνουν αμέσως σχετικά την Επιτροπή.

Άρθρο 3

Η παρούσα απόφαση αναθεωρείται ανάλογα με την εξέλιξη της κατάστασης και των αποτελεσμάτων των ερευνών και μελετών που διενεργούν οι ιταλικές αρχές. Η παρούσα απόφαση εφαρμόζεται μέχρι τις 30 Νοεμβρίου 2000.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 7 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 253 της 7.10.2000, σ. 47.
Απόφαση της Επιτροπής

της 29ης Σεπτεμβρίου 2000

για τροποποίηση της απόφασης 97/778/ΕΚ και την ενημέρωση του καταλόγου των μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων

[κοινοποιηθείσα υπό τον αριθμό Ε(2000) 2747]

(Κείμενο που παρουσιάζει ενδιαφέρον για τον ΕΟΧ)

(2000/622/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 6 παράγραφος 2,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ(2), όπως τροποποιήθηκε τελευταία από την οδηγία 96/43/ΕΚ(3), και ιδίως το άρθρο 6 παράγραφος 4,

Εκτιμώντας τα ακόλουθα:

(1) Με την απόφαση 97/778/ΕΚ της Επιτροπής(4), όπως τροποποιήθηκε τελευταία από την απόφαση 2000/501/ΕΚ(5), έχει καταρτιστεί κατάλογος μεθοριακών σταθμών επιθεώρησης οι οποίοι έχουν εγκριθεί για τη διενέργεια κτηνιατρικών ελέγχων ζώντων ζώων και ζωικών προϊόντων που εισάγονται από τρίτες χώρες.

(2) Μετά από αίτηση των αρχών του Ηνωμένου Βασιλείου και τη διενέργεια κοινοτικής επιθεώρησης, πρέπει να προστεθεί στον κατάλογο ένας μεθοριακός σταθμός επιθεώρησης στον αερολιμένα Prestwick.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 97/778/ΕΚ της Επιτροπής ο κατάλογος των μεθοριακών σταθμών επιθεώρησης για το Ηνωμένο Βασίλειο τροποποιείται με την προσθήκη των ακόλουθων:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Σεπτεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 24 της 30.1.1998, σ. 9.

(2) ΕΕ L 268 της 24.9.1991, σ. 56.

(3) ΕΕ L 162 της 1.7.1996, σ. 1.

(4) ΕΕ L 315 της 19.11.1997, σ. 15.

(5) ΕΕ L 200 της 8.8.2000, σ. 61.
Απόφαση της Επιτροπής

της 12ης Οκτωβρίου 2000

για τροποποίηση της απόφασης 94/442/ΕΚ σχετικά με τη θέσπιση διαδικασίας συμβιβασμού στο πλαίσιο της εκκαθάρισης των λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων

[κοινοποιηθείσα υπό τον αριθμό Ε(2000) 2988]

(2000/649/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, σχετικά με τη χρηματοδότηση της κοινής γεωργικής πολιτικής(1), και ιδίως το άρθρο 7 παράγραφος 5,

Εκτιμώντας τα ακόλουθα:

(1) Δεδομένου ότι οι σύγχρονες τεχνικές δημοσιονομικού ελέγχου αποκτούν όλο και μεγαλύτερη σημασία στο πλαίσιο της διαδικασίας εκκαθάρισης των λογαριασμών του ΕΓΤΠΕ, τμήμα Εγγυήσεων, είναι απαραίτητο το όργανο συμβιβασμού να αποτελείται όχι μόνο από άκρως ειδικευμένα μέλη στους τομείς που αφορούν το ΕΓΤΠΕ, τμήμα Εγγυήσεων, αλλά και από μέλη με μεγάλη πείρα στη διενέργεια δημοσιονομικού ελέγχου. Ως εκ τούτου, θα πρέπει να προσαρμοστεί η απόφαση 94/442/ΕΚ της Επιτροπής, της 1ης Ιουλίου 1994, σχετικά με τη θέσπιση διαδικασίας συμβιβασμού στο πλαίσιο της εκκαθάρισης των λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων (ΕΙΤΠΕ), τμήμα Εγγυήσεων(2).

(2) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/442/ΕΚ τροποποιείται ως εξής:

Το άρθρο 3 παράγραφος 1 πρώτο εδάφιο αντικαθίσταται από το ακόλουθο κείμενο:"Το συμβιβαστικό όργανο αποτελείται από πέντε μέλη τα οποία επιλέγονται μεταξύ των προσωπικοτήτων που παρέχουν όλα τα εχέγγυα ανεξαρτησίας και είναι άκρως ειδικευμένα στους τομείς που αφορούν το ΕΓΤΠΕ, τμήμα Εγγυήσεων ή στην άσκηση δημοσιονομικού ελέγχου. Τα μέλη πρέπει να είναι υπήκοοι διαφορετικών κρατών μελών."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Οκτωβρίου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 103.

(2) ΕΕ L 182 της 16.7.1994, σ. 45.
Απόφαση του Συμβουλίου

της 26ης Σεπτεμβρίου 2000

για το διορισμό ενός αναπληρωματικού μέλους από τις Κάτω Χώρες στην Επιτροπή των Περιφερειών

(2000/592/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 26ης Ιανουαρίου 1998(1), για το διορισμό των τακτκών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. Alexander Sakkers, αναπληρωματικού μέλους, η οποία γνωστοποιήθηκε στο Συμβούλιο στις 28 Αυγούστου 2000, έμεινε κενή η αντίστοιχη θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της ολλανδικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. J. R. A. Boertjens διορίζεται αναπληρωματικό μέλος της Επιτροπής των Περιφερειών, εις αντικατάσταση του κ. Alexander Sakkers και για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.

Βρυξέλλες, 26 Σεπτεμβρίου 2000.

Για το Συμβούλιο

Ο Πρόεδρος

C. Tasca

(1) ΕΕ L 28 της 4.2.1998, σ. 19.
Απόφαση του Συμβουλίου

της 28ης Σεπτεμβρίου 2000

για τη σύναψη συμφωνίας μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της Νορβηγίας στις εργασίες του Ευρωπαϊκού Κέντρου Παρακολούθησης Ναρκωτικών και Τοξικομανίας

(2000/602/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308, σε συνδυασμό με το άρθρο 300 παράγραφος 2 δεύτερο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) Ο κανονισμός (ΕΟΚ) αριθ. 302/93 του Συμβουλίου της 8ης Φεβρουαρίου 1993, για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας(3), προβλέπει στο άρθρο 13 ότι το κέντρο είναι ανοικτό στις τρίτες χώρες, οι οποίες συμμερίζονται το ενδιαφέρον της Κοινότητας και των κρατών μελών της, για τους στόχους και τα επιτεύγματα του Κέντρου Παρακολούθησης.

(2) Πρέπει να εγκριθεί η συμφωνία μεταξύ της Κοινότητας και της Νορβηγίας για τη συμμετοχή της τελευταίας στο Ευρωπαϊκό Κέντρο Παρακολούθησης Ναρκωτικών και Τοξικομανίας, την οποία διαπραγματεύθηκε η Επιτροπή, εξ ονόματος της Κοινότητας,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και του Βασιλείου της Νορβηγίας για τη συμμετοχή της τελευταίας στο Ευρωπαϊκό Κέντρο Παρακολούθησης Ναρκωτικών και Τοξικομανίας εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει δεσμεύοντας την Κοινότητα και το οποίο θα προβεί στην κοινοποίηση μέσω διπλωματικής επιστολής όπως προβλέπεται στο άρθρο 12 της συμφωνίας(4).

Βρυξέλλες, 28 Σεπτεμβρίου 2000.

Για το Συμβούλιο

Ο Πρόεδρος

D. Vaillant

(1) ΕΕ C 376 Ε της 28.12.1999, σ. 58.

(2) Γνώμη που διατυπώθηκε στις 16 Ιουνίου 2000 (δεν έχει ακόμη δημοσιευθεί στην Επίσημη Εφημερίδα).

(3) ΕΕ L 36 της 12.2.1993, σ. 1· κανονισμός όπως τροποποιήθηκε από τον κανονισμό (ΕΚ) αριθ. 3294/94 (ΕΕ L 341 της 30.12.1994, σ. 7).

(4) Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων μερίμνη της Γενικής Γραμματείας του Συμβουλίου.
Απόφαση της Επιτροπής

της 7ης Σεπτεμβρίου 2000

για την τροποποίηση της απόφασης 93/693/ΕΚ για την κατάρτιση καταλόγου των κέντρων συλλογής σπέρματος τρίτων χωρών τα οποία έχουν εγκριθεί για εξαγωγή σπέρματος οικοσίτων βοοειδών στην Κοινότητα

[κοινοποιηθείσα υπό τον αριθμό Ε(2000) 2498]

(Κείμενο που παρουσιάζει ενδιαφέρον για τον ΕΟΧ)

(2000/564/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος οικοσίτων βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,

Εκτιμώντας τα ακόλουθα:

(1) Η απόφαση 93/693/ΕΟΚ της Επιτροπής(2), όπως τροποποιήθηκε τελευταία από την απόφαση 2000/343/ΕΚ(3), θεσπίζει έναν κατάλογο κέντρων συλλογής σπέρματος που είναι εγκεκριμένα για την εξαγωγή στην Κοινότητα σπέρματος οικόσιτων βοοειδών από τρίτες χώρες.

(2) Οι αρμόδιες κτηνιατρικές υπηρεσίες της Νέας Ζηλανδίας διαβίβασαν αίτηση για μια προσθήκη στον κατάλογο των κέντρων συλλογής σπέρματος που έχουν εγκριθεί επίσημα για την εξαγωγή από τη Νέα Ζηλανδία στην Κοινότητα σπέρματος οικοσίτων βοοειδών.

(3) Η Επιτροπή έλαβε από τη Νέα Ζηλανδία εγγυήσεις σχετικά με τη συμμόρφωση προς τις απαιτήσεις που ορίζονται στο άρθρο 9 της οδηγίας 88/407/ΕΟΚ.

(4) Ως εκ τούτου, είναι αναγκαίο να τροποποιηθεί ο κατάλογος των εγκεκριμένων κέντρων στη Νέα Ζηλανδία.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 93/693/ΕΟΚ, στον κατάλογο που αφορά τη Νέα Ζηλανδία, προστίθεται το ακόλουθο κέντρο συλλογής σπέρματος:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Σεπτεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 194 της 22.7.1988, σ. 10.

(2) ΕΕ L 320 της 22.12.1993, σ. 35.

(3) ΕΕ L 119 της 20.5.2000, σ. 36.
Απόφαση του Συμβουλίου

της 18ης Σεπτεμβρίου 2000

για το διορισμό ενός τακτικού μέλους και ενός αναπληρωματικού μέλους από το Βέλγιο στην Επιτροπή των Περιφερειών

(2000/578/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου, της 26ης Ιανουαρίου 1998(1) το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση της κας Laurette Onkelinx και της κας Maggy Yerna, οι οποίες γνωστοποιήθηκαν στο Συμβούλιο αντίστοιχα στις 7 Φεβρουαρίου και 7 Ιουνίου 2000, έμειναν κενές οι αντίστοιχες θέσεις ενός τακτικού και ενός αναπληρωματικού μέλους της Επιτροπής των Περιφερειών,

Έχοντας υπόψη την πρόταση της κυβέρνησης του Βελγίου,

ΑΠΟΦΑΣΙΖΕΙ:

Άρθρο μόνο

1. Ο κ. Hervé Hasquin διορίζεται τακτικό μέλος της Επιτροπής των Περιφερειών εις αντικατάσταση της κας Laurette Onkelinx, για το υπόλοιπο της θητείας της προκατόχου του, δηλαδή έως τις 25 Ιανουαρίου 2002.

2. Ο κ. Rudi Demotte διορίζεται αναπληρωματικό μέλος της Επιτροπής των Περιφερειών εις αντικατάσταση της κας Maggy Yerna, για το υπόλοιπο της θητείας της προκατόχου του, δηλαδή έως τις 25 Ιανουαρίου 2002.

Βρυξέλλες, 18 Σεπτεμβρίου 2000.

Για το Συμβούλιο

Ο Πρόεδρος

H. Védrine

(1) ΕΕ L 28 της 4.2.1998, σ. 19.
Απόφαση της Επιτροπής

της 18ης Ιουλίου 2000

σχετικά με την τροποποίηση της απόφασης 1999/217/ΕΚ για τη θέσπιση του ευρετηρίου των αρτυματικών υλών που χρησιμοποιούνται εντός ή επί των τροφίμων

[κοινοποιηθείσα υπό τον αριθμό Ε(2000) 1722]

(Κείμενο που παρουσιάζει ενδιαφέρον για τον ΕΟΧ)

(2000/489/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, της 28ης Οκτωβρίου 1996, σχετικά με τη θέσπιση κοινοτικής διαδικασίας για τις αρτυματικές ύλες που χρησιμοποιούνται ή προορίζονται να χρησιμοποιηθούν εντός ή επί των τροφίμων(1), και ιδίως το άρθρο 3 παράγραφος 2,

Εκτιμώντας τα ακόλουθα:

(1) Σύμφωνα με το άρθρο 3 παράγραφος 2 του κανονισμού (ΕΚ) αριθ. 2232/96, η Επιτροπή κατάρτισε, με την απόφαση 1999/217/ΕΚ(2), ευρετήριο αρτυματικών υλών που χρησιμοποιούνται εντός ή επί των τροφίμων.

(2) Μια σειρά ουσιών οι οποίες δεν έχουν ακόμη καταχωρηθεί στο ανώτερο ευρετήριο πρέπει να ενσωματωθούν σε αυτό ώστε να καταστεί δυνατή η αξιολόγησή τους, ενώ ορισμένα λήμματα είναι σκόπιμο να τροποποιηθούν με βάση τα νέα δεδομένα.

(3) Για έναν ορισμένο αριθμό ουσιών, κατ' εφαρμογή της σύστασης 98/282/ΕΚ της Επιτροπής, της 21ης Απριλίου 1998, σχετικά με τον τρόπο με τον οποίον τα κράτη μέλη καθώς και οι χώρες που έχουν υπογράψει τη συμφωνία για τον Ευρωπαϊκό Οικονομικό Χώρο, θα πρέπει να εξασφαλίζουν την προστασία της πνευματικής ιδιοκτησίας που συνδέεται με την ανάπτυξη και την παρασκευή αρτυματικών ουσιών οι οποίες αποτελούν αντικείμενο του κανονισμού (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου(3), το κοινοποιούν κράτος μέλος έχει γνωστοποιήσει ότι δεν χρήζουν προστασίας και μπορούν επομένως να μεταφερθούν στα μη εμπιστευτικά τμήματα του ευρετηρίου.

(4) Η απόφαση 1999/217/ΕΚ πρέπει, επομένως, να τροποποιηθεί ανάλογα.

(5) Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 1999/217/ΕΚ τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Ιουλίου 2000.

Για την Επιτροπή

David Byrne

Μέλος της Επιτροπής

(1) ΕΕ L 299 της 23.11.1996, σ. 1.

(2) ΕΕ L 84 της 27.3.1999, σ. 1.

(3) ΕΕ L 127 της 29.4.1998, σ. 32.

ΠΑΡΑΡΤΗΜΑ

1. Το μέρος 1 τροποποιείται ως εξής:

α) Προστίθενται τα ακόλουθα λήμματα:

>ΘΕΣΗ ΠΙΝΑΚΑ>

β) Για τις ακόλουθες ουσίες η στήλη "Παρατηρήσεις" τροποποιείται ως εξής:

>ΘΕΣΗ ΠΙΝΑΚΑ>

γ) Για τον αριθμό CAS 36413-60-2 το περιεχόμενο της στήλης "Παρατηρήσεις" διαγράφεται.

δ) Τα δύο λήμματα κατωτέρω διαγράφονται:

>ΘΕΣΗ ΠΙΝΑΚΑ>

ε) Το λήμμα για τον αριθμό CAS 13184-86-6 αντικαθίσταται από το ακόλουθο:

>ΘΕΣΗ ΠΙΝΑΚΑ>

στ) Το λήμμα για τον αριθμό CAS 132344-97-9 αντικαθίσταται από το ακόλουθο:

>ΘΕΣΗ ΠΙΝΑΚΑ>

2. Στο μέρος 2 το λήμμα CoE 10038 αντικαθίσταται από το ακόλουθο:

>ΘΕΣΗ ΠΙΝΑΚΑ>

3. Το μέρος 4 τροποποιείται ως εξής: α) Προστίθεται το ακόλουθο λήμμα:

>ΘΕΣΗ ΠΙΝΑΚΑ>

β) Τα ακόλουθα λήμματα διαγράφονται:

>ΘΕΣΗ ΠΙΝΑΚΑ>